**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO**

**„DĖL KLAIPĖDOS MIESTO SAVIVALDYBĖS TARYBOS 2014 M. VASARIO 13 D. SPRENDIMO NR. T2-29 „DĖL KLAIPĖDOS MIESTO SAVIVALDYBĖS aplinkos apsaugos rėmimo specialiosios programos 2014 m. priemonių PATVIRTINIMO“ PAKEITIMO“**

 **PROJEKTO**

**1. Sprendimo projekto esmė, tikslai ir uždaviniai**.

Sprendimo projektu siūlome keisti Klaipėdos miesto savivaldybės tarybos 2014 m. vasario 13 d. sprendimą Nr. T2-29 „Dėl Klaipėdos miesto savivaldybės aplinkos apsaugos rėmimo specialiosios programos 2014 m. priemonių patvirtinimo“, siekiant perskirstyti Savivaldybės aplinkos apsaugos rėmimo specialiosios programos (toliau - Programa) lėšas.

 **2. Projekto rengimo priežastys ir kuo remiantis parengtas sprendimo projektas.**

Miesto ūkio departamentas prašo priemonei „Želdynų ir želdinių inventorizavimas, įrašymas į Nekilnojamojo turto kadastrą, apskaita ir jų duomenų bazių (skaitmeninių ir informacinių) sukūrimas ir tvarkymas“ skirti papildomai 17,2 tūkst. Lt, kadangi pasirašius susitarimą su valstybine įmone Valstybės žemės fondas dėl sutarties užbaigimo bendru susitarimu priimta, kad Klaipėdos mieste želdynai inventorizuoti, atlikta apskaita, želdynų ir želdinių geoduomenų bazė užpildyta duomenimis 65 proc. bei susitarta, kad už faktiškai atliktas paslaugas savivaldybės administracija sumokės 62 123,00 Lt. Susitarimo projekte buvo numatyta 60 proc. – 44,7 tūkst., todėl tokios lėšos buvo suplanuotos.

 **3. Kokių rezultatų laukiama.**

 Priėmus šį sprendimą bei atsiskaičius su paslaugos teikėju valstybine įmone Valstybės žemės fondas, Klaipėdos miesto želdynų ir želdinių apskaitos duomenis bus galima skelbti viešai.

 **4. Sprendimo projekto rengimo metu gauti specialistų vertinimai.**

 Negauta.

 **5. Išlaidų sąmatos, skaičiavimai, reikalingi pagrindimai ir paaiškinimai**.

 Skaičiavimai sprendimui nereikalingi.

 **6. Lėšų poreikis sprendimo įgyvendinimui.**

Papildomas lėšų poreikis sprendimo projektui įgyvendinti nereikalingas.

**7. Galimos teigiamos ar neigiamos sprendimo priėmimo pasekmės.**

Neigiamų pasekmių nenumatoma.

 PRIDEDAMA. Klaipėdos miesto savivaldybės tarybos 2014 m. vasario 13 d. sprendimo Nr. T2-29 „Dėl Klaipėdos miesto savivaldybės aplinkos apsaugos rėmimo specialiosios programos 2014 m. priemonių patvirtinimo“ lyginamasis variantas, 2 lapai.

Aplinkos kokybės skyriaus vedėja Daiva Berankienė